CELEX: 
Language: hu
Date: 2022-01-21 00:00:00
Title: A BIZOTTSÁG (EU) .../... VÉGREHAJTÁSI RENDELETE az egyes hajók kisebb mennyiségű hulladéktermelésének, valamint fenntartható és környezetbarát hulladékgazdálkodásának megállapítására szolgáló, az (EU) 2019/883 európai parlamenti és tanácsi irányelv szerinti kritériumok meghatározásáról

A BIZOTTSÁG (EU) .../... VÉGREHAJTÁSI RENDELETE
            
            
               (2022.1.21.)
            
            
               az egyes hajók kisebb mennyiségű hulladéktermelésének, valamint fenntartható és környezetbarát hulladékgazdálkodásának megállapítására szolgáló, az (EU) 2019/883 európai parlamenti és tanácsi irányelv szerinti kritériumok meghatározásáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a hajókról származó hulladékok leadására alkalmas kikötői befogadólétesítményekről, a 2010/65/EU irányelv módosításáról, valamint a 2000/59/EK irányelv hatályon kívül helyezéséről szóló, 2019. április 17-i (EU) 2019/883 európai parlamenti és tanácsi irányelvre
                  1
                és különösen annak 8. cikke (5) bekezdésére,
            
            
               mivel:
            
            
               (1)Az (EU) 2019/883 irányelv 8. cikkének (4) bekezdésében említett díjcsökkentés céljából a mellékletben szereplő kritériumokat kell alkalmazni.
            
            
               (2)A melléklet 1. szakaszában meghatározott kritériumok a hulladék mennyiségének csökkentésére irányuló alapvető törekvéseket tükrözik. Ezért ezeket kötelezővé kell tenni.
            
            
               (3)A melléklet 2. szakaszában meghatározott további kritériumok olyan konkrét eljárások és felszerelések alkalmazását ösztönözhetik, amelyek a hulladékcsökkentés szempontjából is hasznosak lehetnek. Ezért ezek a kritériumok szabadon választhatók. 
            
            
               (4)Az (EU) 2019/883 irányelv 8. cikkének (5) bekezdésében meghatározott díjcsökkentésre vonatkozó egységes feltételek biztosítása érdekében elengedhetetlen, hogy a tagállamok harmonizált módszertant alkalmazzanak. Az (EU) 2019/883 irányelv értelmében elfogadott végrehajtási jogi aktusoknak ezért végrehajtási rendeletek formáját kell ölteniük. 
            
            
               (5)Az ebben a rendeletben előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
            
               ELFOGADTA EZT A RENDELETET:
            
            
               1. cikk
            
            
               (1)A kikötői befogadólétesítmények vagy a kikötői hatóságok a melléklet 1. szakaszában meghatározott kritériumokat kötelesek figyelembe venni az (EU) 2019/883 irányelv 8. cikke (5) bekezdése első albekezdésének b) pontja szerinti díjcsökkentés kiszámításakor.
            
            
               (2)A kikötői befogadólétesítmények vagy a kikötői hatóságok a melléklet 2. szakaszában meghatározott kritériumokat is figyelembe vehetik az (EU) 2019/883 irányelv 8. cikke (5) bekezdése első albekezdésének b) pontja szerinti díjcsökkentés kiszámításakor.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
         
         
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2022.1.21.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 151., 2019.6.7., 116. o. 
               
            
      
    ---documentbreak--- 
      
         
         
            
               MELLÉKLET 
            
            
            
               1. szakasz 
            
            
               Az 1. cikk (1) bekezdésében említett kötelező kritériumok jegyzéke 
            
            
                     
                        Kritériumok
                     
                  
                  
                     
                        Kapcsolódó elemek
                     
                  
                  
                     
                        A MARPOL-egyezmény kapcsolódó melléklete
                     
                  
                  
                     
                        Az ellenőrzés lehetséges eszközei
                           1
                        
                     
                  
               
                     
                        Fedélzeti elkülönítés a MEPC.295(71) sz. határozat alapján, és az (EU) 2019/883 irányelv 4. cikke (2) bekezdése d) pontjának megfelelő, alkalmas kikötői befogadólétesítményekbe történő szállítás biztosítása.
                     
                  
                  
                     
                        Működés és igazgatás
                     
                  
                  
                     
                        V. melléklet
                     
                  
                  
                     
                        Zöld díj, ISO 21070, Blue Angel, Green Marine, hulladékátvételi elismervény, a hajóosztályozó társaság által jóváhagyott hajóspecifikus hulladékgazdálkodási terv, ISO 14001 környezetközpontú irányítási rendszer.
                     
                  
               
                     
                        Környezeti szempontból fenntartható beszerzési politikák (a csomagolóanyagok csökkentése, például az ömlesztett csomagolás révén és az egyszer használatos műanyagok elkerülése)
                     
                  
                  
                     
                        Igazgatás
                     
                  
                  
                     
                        V. melléklet
                     
                  
                  
                     
                        Zöld díj, ISO 21070, Blue Angel, Green Marine, a hajóosztályozó társaság által jóváhagyott hajóspecifikus hulladékgazdálkodási terv, ISO 14001 környezetközpontú irányítási rendszer.
                     
                  
               
               2. szakasz 
            
            
               Az 1. cikk (2) bekezdésében említett szabadon választható kritériumok jegyzéke
            
            
                     
                        Kritériumok
                     
                  
                  
                     
                        Kapcsolódó elemek
                     
                  
                  
                     
                        A MARPOL-egyezmény kapcsolódó melléklete
                     
                  
                  
                     
                        Az ellenőrzés lehetséges eszközei
                           2
                        
                     
                  
               
                     
                        Alternatív üzemanyagok
                           3
                         és egyéb energiaforrások használata az útiterv szerinti kikötőbe vezető út során vagy a kikötőben (pl. part menti villamos-, szél-, és napenergia)
                     
                  
                  
                     
                        A hajó kialakítása, technológiája és működése
                     
                  
                  
                     
                        I. melléklet
                     
                  
                  
                     
                        Zöld díj, tüzelőanyagok szállítójegye, olajnapló, hajóosztály szerinti vagy jogszabályban előírt tanúsítvány, hajózási energiahatékonysági gazdálkodási terv.
                     
                  
               
                     
                        Fehérdobozos rendszer alkalmazása < 5 ppm (a fenékvíz hajóról történő kibocsátásának ellenőrzésére és nyomon követésére)
                     
                  
                  
                     
                        Technológia és működés
                     
                  
                  
                     
                        I. melléklet
                     
                  
                  
                     
                        Osztályozási tanúsítvány, típusjóváhagyási dokumentáció
                     
                  
               
                     
                        Olaj-víz szeparátor < 5 ppm
                     
                  
                  
                     
                        Technológia és működés
                     
                  
                  
                     
                        I. melléklet
                     
                  
                  
                     
                        Osztályozási tanúsítvány, típusjóváhagyási dokumentáció, zöld díj, tiszta hajók index, Green Marine, Blue Angel
                     
                  
               
                     
                        Olaj-víz szeparátor < 5 ppm + riasztórendszer és önműködő hajómegállítás
                        < 10,000 GT
                     
                  
                  
                     
                        Technológia és működés
                     
                  
                  
                     
                        I. melléklet
                     
                  
                  
                     
                        Osztályozási tanúsítvány, típusjóváhagyási dokumentáció, zöld díj, Green Marine, Blue Angel
                     
                  
               
                     
                        A hajó nem használ olajszűrő berendezést a kibocsátásokhoz, de elkülöníti a fenékvizet és az iszapot, majd leadja azokat a kikötői befogadólétesítményekben.
                     
                  
                  
                     
                        Működés
                     
                  
                  
                     
                        I. melléklet
                     
                  
                  
                     
                        Olajnapló, hulladékátvételi elismervények
                     
                  
               
                     
                        A Nemzetközi Tengerészeti Szervezet MEPC.227(64) sz. határozatának megfelelő szennyvízkezelő rendszer minden hajó esetében, kivéve a MARPOL-egyezmény IV. mellékletének hatálya alá tartozó különleges területeken közlekedő személyhajókat
                     
                  
                  
                     
                        Technológia, működés és igazgatás
                     
                  
                  
                     
                        IV. melléklet
                     
                  
                  
                     
                        A 2014/90/EU európai parlamenti és tanácsi irányelv
                           4
                         szerinti EU-megfelelőségi nyilatkozat vagy osztályozási tanúsítvány. Továbbá független hitelesítő által végzett rendszeres hitelesítés a használat során.
                     
                  
               
                     
                        A hajó nem bocsát ki szennyvizet a tengerbe, és valamennyi kezeletlen és/vagy kezelt szennyvizet és/vagy szennyvíziszapot a kikötői befogadólétesítményekbe szállít
                     
                  
                  
                     
                        Működés
                     
                  
                  
                     
                        IV. melléklet
                     
                  
                  
                     
                        Hulladékátvételi elismervények
                     
                  
               
                     
                        Fedélzeti újrafelhasználás és újrafeldolgozás
                     
                  
                  
                     
                        Működés és igazgatás
                     
                  
                  
                     
                        V. melléklet
                     
                  
                  
                     
                        ISO 21070, Green Marine, ISO 14001 környezetközpontú irányítási rendszer.
                     
                  
               
            
            
         
         
            
                  
                     (1)
                  
                        További olyan módszerek is elfogadhatók, amelyekkel a hajók bizonyíthatják, hogy megfelelnek a kritériumoknak.
               
               
                  
                     (2)
                  
                        További olyan módszerek is elfogadhatók, amelyekkel a hajók bizonyíthatják, hogy megfelelnek a kritériumoknak.
               
               
                  
                     (3)
                  
                        Az alternatív üzemanyagok infrastruktúrájának kiépítéséről szóló, 2014. október 22-i 2014/94/EU európai parlamenti és tanácsi irányelvben meghatározottak szerint (HL L 307., 2014.10.28., 1. o.).
               
               
                  
                     (4)
                  
                        Az Európai Parlament és a Tanács 2014/90/EU Irányelve (2014. július 23.) a tengerészeti felszerelésekről és a 96/98/EK tanácsi irányelv hatályon kívül helyezéséről (HL L 257., 2014.8.28., 146. o.).